
RAPORT  DE  ÎNLOCUIRE
asupra propunerii legislative privind Amendament la Legea 586/2002 pentru modificarea art. 1 lit. c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă privind Amendament la Legea 586/2002 pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, trimisă comisiei cu adresa nr.318 din 25 august 2003.

În şedinţa din data de 1 martie 2004, Plenul Camerei Deputaţilor a hotărât, conform art.68 din Regulamentul Camerei Deputaţilor, retrimiterea la comisie a propunerii legislative şi întocmirea unui nou raport.
La întocmirea prezentului raport, care înlocuieşte raportul comisiei cu nr.333 din 23 februarie 2004, Comisia a avut în vedere avizele primite de la Consiliul Legislativ, Comisia pentru drepturile omului, culte şi problemele minorităţilor naţionale, Comisia pentru buget, finanţe şi bănci, precum şi punctul de vedere al Guvernului.
Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor ordinare, conform prevederilor constituţionale, şi are ca obiect de reglementare modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, astfel cum a fost aprobată, modificată şi completată prin Legea nr.189/2000 şi prin Legea nr.586/2002.


La rediscutarea acestei propuneri legislative în şedinţa comisiei din 30 martie 2004, au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, d-l deputat Dorel Dorian, iniţiator şi d-na Constanţa Matei – şef serviciu la Casa Naţională de Pensii şi alte drepturi de Asigurări Sociale.
La lucrările comisiei au fost prezenţi 19 deputaţi, din totalul de 21 membri ai comisiei.

În urma dezbaterilor, Comisia propune adoptarea propunerii legislative cu următoarele amendamente:

Amendamente admise

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	Titlul legii
Amendament la Legea 586/2002 pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

	Se propune modificarea titlului legi după cum urmează:
“Lege

pentru modificarea şi completarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice”
Autori: deputaţi Smaranda Dobrescu şi Karoly Kerekes

	Pentru respectarea normelor de tehnică legislativă, conform art.38 şi 58 din Legea nr.24/2000.

	2
	Articol unic. – Legea 586 din 29 octombrie 2002 pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice, se modifică şi se completează după cum urmează:

	Se propune ca articolul unic să devină articolul I, cu următorul cuprins:

“Art.I. - Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice, publicată în Monitorul Oficial al României, Partea I, nr. 426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, se modifică şi se completează după cum urmează:”
Autor: deputat Dumitru Buzatu

	Pentru respectarea normelor de tehnică legislativă.

	
	
	
	

	3
	Art.I. – Articolul 1 din Legea 586 din 29 octombrie 2002 pentru modificarea art.1 lit.c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice, cu modificările ulterioare, se completează cu litera g) şi va avea următorul cuprins:
“Art.1. – g) a fost evacuată din locuinţa pe care o deţinea.”
	Se propune eliminarea art.I.

Autori: deputaţi Smaranda Dobrescu şi Karoly Kerekes

	Pentru respectarea normelor de tehnică legislativă; reglementarea se regăseşte la amendamentul de la poziţia 7 din prezentul raport.

	
	
	
	

	4
	Art.II. – După articolul 1 din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice, cu modificările ulterioare, se intrdocue articolul 11 care va avea următorul cuprins:
“Art.11. – Beneficiază de prevederile Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice, cu modificările ulterioare, şi soţii sau soţiile persoanelor ucise la 1 iulie 1940 în progromul de la Dorohoi.”


	Se propune eliminarea art. II.

Autori: deputaţi Smaranda Dobrescu şi Karoly Kerekes

	Are un caracter restrictiv.

	
	
	
	

	5
	Art.III. – Articolul 5 din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice, cu modificările ulterioare, se completează cu litera i) şi va avea următorul cuprins:

“Art.5. – i) scutire de la plata impozitelor şi taxelor locale, precum şi de plata impozitului pe salariu.”
	Se propune eliminarea art. III.

Autori: deputaţi Smaranda Dobrescu şi Karoly Kerekes

	Acordarea de facilităţi fiscale în funcţie de alte criterii decât cel al dimensiunii venitului, ar crea un tratament fiscal privilegiat în raport cu celelalte persoane fizice care obţin venituri din aceeaşi categorie, contravenind art.16 din Constituţie.

	
	
	
	

	6
	__
	“1. La articolul 1, litera f) va avea următorul cuprins:
“f) este soţul sau soţia persoanei asasinate ori executate din motive etnice sau în urma masacrelor îndreptate împotriva populaţiei minoritare, dacă ulterior nu s-a recăsătorit”.
Autori: deputaţi Smaranda Dobrescu şi Karoly Kerekes

	Vizează includerea în sfera de aplicare a legii a celor care au suferit în urma masacrelor îndreptate împotriva populaţiei minoritare.

	
	
	
	

	7
	__
	“2. După litera f) a articolului 1 se introduce litera g) cu următorul cuprins:

“g) a fost evacuată din locuinţa pe care o deţinea.”

Autor: deputat Smaranda Dobrescu

	Pentru corelare cu amendamentul propus la poziţia 3 din prezentul raport.

	8
	__
	“3. După alineatul (3) al articolului 2 se introduce alineatul (4) cu următorul cuprins:
“(4) Persoanele care s-au aflat în situaţia prevăzută la art.1 lit.g) au dreptul la o indemnizaţie lunară în acelaşi cuantum cu indemnizaţia acordată persoanelor prevăzute la art.1 lit.d) şi e).”
Autor: deputat Smaranda Dobrescu

	Este necesară menţionarea drepturilor de care va beneficia noua categorie introdusă la lit.g) a art.1.

	9
	__
	“4. Alineatul (1) al articolului 7 va avea următorul cuprins:

“Art.7. - (1) Stabilirea şi plata drepturilor prevăzute în prezenta ordonanţă se fac de casa judeţeană de pensii sau, după caz, de Casa de pensii a municipiului Bucureşti. Pentru stabilirea situaţiilor prevăzute la art.1 se înfiinţează, în cadrul fiecărei case judeţene de pensii, o comisie alcătuită din preşedinte şi 3 membri. Preşedintele trebuie să fie jurist. În luarea hotărârilor referitoare la stabilirea drepturilor prevăzute de lege comisia solicită avizul organizaţiilor etnice legal constituite. Comisia lucrează în prezenţa a două treimi din numărul total al persoanelor care o alcătuiesc şi adoptă hotărâri cu acordul majorităţii membrilor prezenţi.”

Autori: deputaţi Smaranda Dobrescu şi Karoly Kerekes
	Pentru claritatea textului.



	10
	__
	“5. După alineatul (1) al articolului 7 se introduce alineatul (11) cu următorul cuprins:
„(11) La nivelul Casei de pensii a municipiului Bucureşti, comisia prevăzută la alin.(1) este formată din preşedinte şi 10 membri.”

Autori: deputaţi Smaranda Dobrescu şi Karoly Kerekes

	Majorarea numărului de membri ai comisiei este necesară întrucât numărul de cereri depuse este foarte mare şi nu pot fi soluţionate în termenul prevăzut la alin.(3).



	11
	__ 
	“6. Articolul 9 va avea următorul cuprins:

“Art.9. - Membrilor comisiei constituite în baza art.7 li se acordă o indemnizaţie lunară de 500.000 lei. Plata indemnizaţiilor pentru membrii comisiei se face de casa judeţeană de pensii sau, după caz, de Casa de pensii a municipiului Bucureşti din bugetul de stat.”

Autor: deputat Smaranda Dobrescu

	Întrucât termenul limită de depunere a dosarelor a fost eliminat.

	2
	3

	12
	__
	“Art.II. – La data intrării în vigoare a prezentei legi, se abrogă art.II din Legea nr.586/2002 pentru modificarea art.1 lit. c) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 808 din 7 noiembrie 2002.”

Autori: deputaţi Smaranda Dobrescu şi Karoly Kerekes
	Întrucât termenul limită de depunere a dosarelor a fost eliminat. 

	
	
	
	

	13
	__
	“Art.III. – Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice, publicată în Monitorul Oficial al României, Partea I, nr. 426 din 31 august 1999, cu modificările şi completările ulterioare, inclusiv cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.”
Autori: deputaţi Smaranda Dobrescu şi Karoly Kerekes 
	Având în vedere multitudinea modificărilor aduse ordonanţei prin:

- Legea nr.189/2000

- O.U.G. nr.242/2000

- Legea nr.367/2001

- Legea nr.319/2002

- Legea nr.586/2002.

	
	
	
	


Comisia a propus aprobarea propunerii în forma prezentată în prezentul raport, cu unanimitate de voturi.

PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Expert Oana Simona DINCĂ

